钦定古今图书集成/明伦汇编/氏族典/第164卷 > 《廖用贤尚友录》 > 潘扆
## 钦定古今图书集成/明伦汇编/氏族典/第164卷 > 《廖用贤尚友录》 > 潘扆

按《十国春秋》，南唐潘扆者，大理评事鹏之子也。少居
和州，樵采鸡笼山，以养其亲。常过江至金陵，泊舟秦
淮口，有老父求同载，扆敬其老，许之。时大雪，扆市酒
与同饮。及江中流酒尽，老父解巾，于髻中取小葫芦
子倾之，极饮不竭。扆惊，益敬之。至岸，老父谓扆曰：“子
事亲孝，复有道气可教也。”乃授以道术。扆由是往来
江淮间，屡著奇异，自称野客，世或号为潘仙人。常依
海州刺史郑匡国，不甚见礼，馆之马厩旁。一日，从匡
国猎近郊，匡国妻行至厩中，因视扆所居，四壁萧然，

殊矣。”或以告匡国，匡国竦然曰：“剑客也，求学其术。”扆
曰：“姑一试之。”乃俱至静院，探怀出二锡丸，置于掌。俄
而气出指端，如二白虹，旋绕匡国颈，铮然有声。匡国
汗下如雨，曰：“先生之术神矣，观止矣。”扆笑，引手收之，
复为锡丸。匡国表荐于烈祖，献丹方，且召居紫金宫，
数年卒。扆临殁上言，乞桐棺葬近地，后当尸解。烈祖
从之，使中贵人护葬于金波园。保大中，元宗发冢观
之，迄无异焉。